smcproject/ml-wiki-sentences huggingface dataset:
ഉദാഹരണമായി, പൗലോസിന്റെ രംഗപ്രവേശനത്തെ തുടർന്നുണ്ടായ വിഭജനത്തിനു മുൻപുള്ളവരടക്കം എല്ലാ യഹൂദക്രിസ്ത്യാനികളേയും ചില എഴുത്തുകാർ 'എബയോണുകൾ' എന്നു വിളിക്കുന്നു.
മുഖ്യധാരയിൽ പെട്ട പണ്ഡിതന്മാർ പൊതുവേ ഈ വാക്കിനു കല്പിക്കുന്നത് അതിന്റെ പരിമിതമായ അർത്ഥമാണ്.
യേശുവിന്റെ മരണത്തെ തുടർന്ന്, സുവിശേഷദൗത്യവുമായി പത്രോസ് യൂദയായിലെ നഗരങ്ങൾ ചുറ്റിക്കറങ്ങിയപ്പോൾ യെരുശലേമിലെ ക്രിസ്ത്യാനികളുടെ നേതൃത്വം യേശുവിന്റെ സഹോദരനായി പറയപ്പെടുന്ന 'നീതിമാനായ' യാക്കോബിനായി.
അദ്ദേഹം യഹൂദനിയമത്തെ അതിന്റെ എല്ലാ തീവ്രതയിലും പാലിക്കുകയും എസ്സീനുകളെപ്പോലും അതിലിംഘിക്കുന്ന തപശ്ചര്യകൾ അനുഷ്ഠിക്കുകയും സസ്യാഹാരിയായിരിക്കുകയും ചെയ്തു.
ദാരിദ്ര്യവൃതവും യഹൂദനിയമത്തിലുള്ള നിഷ്ഠയും അദ്ദേഹം പിന്തുടർന്ന ക്രിസ്തീയതയുടെ സവിശേഷതകളായിരുന്നു.
ലോകാവസാനം അത്യാസന്നമാണെന്നു കരുതിയിരുന്ന ഈ ക്രിസ്ത്യാനികൾ രാജനീതിയിൽ താത്പര്യം കാട്ടിയില്ലെ.
62-ൽ 'നീതിമാനായ' യാക്കോബ് രക്തസാക്ഷിയായി.
നാലു വർഷത്തിനു ശേഷം യഹൂദർ റോമൻ ഭരണത്തിനെതിരെ കലാപമുയർത്തിയപ്പോൾ,  കലാപത്തിൽ പങ്കുചേരാതിരുന്ന യഹൂദക്രിസ്ത്യാനികൾ യെരുശലേം ഉപേക്ഷിച്ച് യോർദ്ദാൻ നദിയുടെ കിഴക്കേ തീരത്തുള്ള പെല്ലായിൽ അഭയം തേടി.
യഹൂദർ ഇവരെ രാജ്യദ്രോഹികളും ഭീരുക്കളുമായി മുദ്രകുത്തി.
തുടർന്നു വന്ന വർഷങ്ങളിൽ യവനചിന്തയുടെ സ്വാധീനത്തിൽ ക്രിസ്തുമതം പുതിയ രൂപഭാവങ്ങൾ കൈക്കൊണ്ടപ്പോൾ യഹൂദക്രിസ്തീയത സംഖ്യയിലും സ്വാധീനത്തിലും ക്ഷയിച്ച് പാർശ്വവൽക്കരിക്കപ്പെട്ടു.
രണ്ടാം നൂറ്റാണ്ടിനൊടുവിൽ വ്യവസ്ഥാപിത സഭ അവരെ മതവിരുദ്ധരായി പ്രഖ്യാപിച്ചു.
എങ്കിലും അഞ്ചാം നൂറ്റാണ്ടു വരെ ദാരിദ്ര്യവൃതവും യഹൂദനിയമവും പിന്തുടന്ന 'എബയോണുകളിൽ' ആ ക്രിസ്തീയത നിലനിന്നു.
യേശുവിന്റെ രക്തബന്ധുക്കൾ തങ്ങൾക്കിടയിലുണ്ടെന്ന് അവർ എന്നും അവകാശപ്പെട്ടിരുന്നു.
എബയോണുകളെപ്പറ്റിയുള്ള ക്രിസ്തീയലേഖകന്മാരുടെ സാക്ഷ്യങ്ങൾ പക്ഷപാതപരമാണ്.
യേശുവിലുള്ള വിശ്വാസത്തിൽ നിന്ന് ഈ ക്രിസ്ത്യാനികളെ വ്യതിചലിപ്പിക്കുന്നതിൽ പരാജയപ്പെട്ട സാത്താൻ അവരെ മറ്റൊരു കെണിയിൽ പെടുത്തി തന്റേതാക്കുകയാണു ചെയ്തതെന്ന്, ആദ്യകാലസഭയുടെ ചരിത്രകാരനായ കേസറിയായിലെ യൂസീബിയസ് നിരീക്ഷിക്കുന്നു.
എബയോണുകൾ എന്ന പേരിനും യൂസീബിയസ് വിചിത്രമായൊരു വ്യാഖ്യാനം നൽകുന്നുണ്ട്.
യേശുവിനെക്കുറിച്ച് അവർ വച്ചു പുലർത്തിയ വിലകുറഞ്ഞതും തരം താണതുമായ വിശ്വാസങ്ങളാണ് "പാവപ്പെട്ടവർ" എന്നർത്ഥമുള്ള എബയോണുകൾ എന്ന പേര് അവർക്കു നേടിക്കൊടുത്തതെന്നു അദ്ദേഹം പറയുന്നു.
യേശുവിന്റെ കന്യാജനനത്തെ നിഷേധിക്കുന്നവരും അംഗീകരിക്കുന്നവരുമായ രണ്ടു വിഭാഗങ്ങൾ ഇവർക്കിടയിലുണ്ടായിരുന്നതായി യൂസീബിയസ് പറയുന്നു.
ആദർശത്തിലുള്ള അതിനിഷ്ഠയുടെ ഉട്ട്യോപ്യൻ വഴി തെരഞ്ഞെടുക്കുന്ന തീവ്രവിഭാഗങ്ങൾ ആരംഭത്തിൽ എല്ലാ മഹദ്പ്രസ്ഥാനങ്ങളിലും ഉണ്ടാവാറുണ്ടെന്നും കാലം അതിനെ 'ഭേദമാക്കാറാണ്' പതിവെന്നും പത്തൊൻപതാം നൂറ്റാണ്ടിൽ യേശുക്രിസ്തുവിന്റെ പ്രഖ്യാതമായ മതേതര ജീവചരിത്രം എഴുതിയ ഏണസ്റ്റ് റെനാൻ ചൂണ്ടിക്കാട്ടുന്നു.
ഭിക്ഷുക്കൾക്കു വേണ്ടി മാത്രമുള്ള പ്രസ്ഥാനമായി തുടങ്ങിയ ബുദ്ധമതം ക്രമേണ ലൗകികരേയും അതിന്റെ കൂട്ടായ്മയിൽ ചേർക്കാൻ തയ്യാറായതു പോലെ ക്രിസ്തുമതവും കാലക്രമത്തിൽ ധനവാന്മാരെ ഉൾക്കൊള്ളാൻ മനസ്സുവച്ചു.
എങ്കിലും എബിയോണുകളുടെ ആദർശത്തിന്റെ 'പുളിമാവ്'(leaven) ക്രിസ്തീയതയെ തീർത്തും വിട്ടുപോകാതെ, ക്രിസ്തീയ സ്ഥാപങ്ങളെ എല്ലാക്കാലത്തും സ്വാധീനിച്ചിരുന്നു.
ദാരിദ്ര്യത്തോടുള്ള പ്രേമം, ക്രിസ്തുമതത്തിന്റെ ചരിത്രത്തിലുടനീളം അസ്സീസിയിലെ ഫ്രാൻസിസിനെപ്പോലുള്ള വലിയ മനസ്സുകൾക്ക് ആകർഷകമായിരുന്നു.
യേശുവചനങ്ങളുടെ(Logia) ആദ്യസംഗ്രഹം രേഖപ്പെടുത്തപ്പെട്ടത് എബയോണുകളുടെ കേന്ദ്രമായ ബതാനിയയിൽ ആയിരുന്ന കാര്യവും റെനാൻ എടുത്തു പറയുന്നു.
൧ കാനോനികമായ മത്തായിയുടെ സുവിശേഷത്തിന്റെ എബ്രായമൂലമാണ് അവർ ഉപയോഗിച്ചിരുന്നതെന്നും പറയപ്പെടുന്നു അവലംബം ↑ F.L. Cross and E.A. Livingston (editors), The Oxford Dictionary of the Christian Church ,  Oxford University Press, 1989.
Article: Ebionites ↑ Encyclopedia Britannica: Ebionites ↑ Kaufmann Kohler, "Ebionites" , in: Isidore Singer Cyrus Alder (ed.), Jewish Encyclopedia , 1901-1906.
1 2 കേസറിയായിലെ യൂസീബിയസ് , "ക്രിസ്തു മുതൽ കോൺസ്റ്റന്റൈൻ വരെയുള്ള സഭാചരിത്രം", മൂന്നാം പുസ്തകം - 27 ↑ Hyam Maccoby (1987) The Mythmaker: Paul and the Invention of Christianity.
pp. 172–183..
ISBN 0062505858 .an abridgement ↑ ↑ See also Church Fathers on the Ebionites (Wikisource) ↑ {{ cite journal }} : Cite journal requires | journal= ( help ) 1 2 3 4 5 G. Uhlhorn, "Ebionites", in: A Religious Encyclopaedia or Dictionary of Biblical, Historical, Doctrinal, and Practical Theology, 3rd ed.
(edited by Philip Schaff), p. 684–685 (vol. 2).
↑ ആ അർത്ഥത്തിൽ ഈ പേര് ഇസ്രായേലിയ എബ്രായഭാഷയിൽ ഇന്നും ഉപയോഗിക്കാറുണ്ട്.
1 2 3 4 O. Cullmann, "Ebioniten", in: Religion in Geschichte und Gegenwart, p. 7435 (vol. 2).
↑ Minucius Felix, Octavius, 36 : "That we are called the poor is not our disgrace, but our glory."
↑ The Greek equivalent ( Greek : πτωχοί ) ptōkhoi appears in the New Testament ( Romans 15, 26 ; Galatians 2,10 ), possibly as an honorary title of the Jerusalem church.
1 2 James Tabor, Nazarenes and Ebionites Archived 2010-06-10 at the Wayback Machine .
1 2 Eisenman (1997), p. 4, 45.
↑ Origen, Contra Celsum, II, 1.
↑ ANF04.
Fathers of the Third Century: Tertullian, Part Fourth; Minucius Felix; Commodian; Origen, Parts First and Second | Christian Classics Ethereal Library ↑ വിൽ ഡുറാന്റ് , സീസറും ക്രിസ്തുവും(പുറം 577), സംസ്കാരത്തിന്റെ കഥ , മൂന്നാം ഭാഗം 1 2 ഏണസ്റ്റ് റെനാൻ, യേശുവിന്റെ ജീവിതം("പാവങ്ങളുടെ പൈതൃകസ്വത്തായ ദൈവരാജ്യം", അദ്ധ്യായം XI) ↑ "They used a Hebrew Gospel of Matthew" ക്രിസ്തുമതത്തിന്റെ ചരിത്രം(പുറം 122), Kenneth Scott Latourette
എബിഎസ്-സിബിഎൻ
എബിഎസ്-സിബിഎൻ (ABS-CBN) ക്യൂസോൺ സിറ്റി ആസ്ഥാനമായി പ്രവർത്തിക്കുന്ന ഒരു ഫിലിപ്പൈൻ മീഡിയ കൂട്ടായ്മയാണ്.
ഇത് 1946 ൽ ബൊളിനാവോ ഇലക്ട്രോണിക്സ് കോർപ്പറേഷൻ എന്ന പേരിൽ സ്ഥാപിതമായി.
ആൾട്ടോ ബ്രോഡ്കാസ്റ്റിംഗ് സിസ്റ്റവും ക്രോണിക്കിൾ ബ്രോഡ്കാസ്റ്റിംഗ് നെറ്റ്‌വർക്കും ലയിപ്പിച്ചാണ് ഇത് രൂപീകരിച്ചത്.
എബിസി ആഫ്രിക്ക ഇംഗ്ലീഷ് വിലാസം https://ml.wikipedia.org/wiki/ABC_Africa
2001 ൽ അബ്ബാസ് കിയാരൊസ്തമി സംവിധാനം ചെയ്ത ഇറാനിയൻ ഡോക്യുമെന്ററി ചിത്രമാണ് എബിസി ആഫ്രിക്ക .
2001 ലെ കാൻ ചലച്ചിത്രോത്സവത്തിലെ മത്സരേതര ഇനത്തിൽ ഈ ചിത്രം പ്രദർശിപ്പിച്ചിരുന്നു.
ഐക്യ രാഷ്ട്ര സംഘടനയുടെ ക്ഷണ പ്രകാരം ഉഗാണ്ടയിലെ സ്ത്രീകളുടെ അനാഥ ശിശുക്കളെ സംരക്ഷിക്കാനുള്ള ശ്രമങ്ങൾ പഠിക്കാനെത്തിയ കിരിയോസ്തമി ചിത്രീകരണ ലൊക്കേഷനുകളുടെ അന്വേഷണത്തിനിടെയാണ് ഡിജിറ്റൽ വീഡിയോയിൽ  ഇതിലെ രംഗങ്ങളാകെ പകർത്തിയത്.
എയിഡ്സിനാലും യുദ്ധത്താലും അനാഥരാക്കപ്പെട്ട ഇരുപത് ലക്ഷത്തോളം കുഞ്ഞുങ്ങളുടെ പ്രത്യാശ പകർത്തുന്നതിൽ കിരയോസ്തമി, ഈ ചിത്രത്തിൽ ഒരളവു വരെ വിജയിച്ചിരിക്കുന്നു.
അവലംബം പുറം കണ്ണികൾ ABC Africa at the Internet Movie Database ABC Africa at Rotten Tomatoes ABC Africa at AllMovie
ഏഴിലോട് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഏഴിലോട്
കേരളത്തിലെ കണ്ണൂർ ജില്ലയിലെ പയ്യന്നൂർ ബ്ലോക്കിലെ ഒരു ചെറിയ ഗ്രാമം ഏഴിലോട്.
ചെറുതാഴം പഞ്ചായത്തിന്റെ കീഴിലാണ് ഇത് വരുന്നത്.
വടക്കഞ്ചേരി ഡിവിഷനിൽ പെടുന്നു.
ജില്ലാ ആസ്ഥാനമായ കണ്ണൂരിൽ നിന്ന് വടക്കോട്ട് 32 കിലോമീറ്റർ അകലെയാണ് ഇത് സ്ഥിതി ചെയ്യുന്നത്.
പയ്യന്നൂരിൽ നിന്ന് 8 കിലോമീറ്റർ.
സംസ്ഥാന തലസ്ഥാനമായ തിരുവനന്തപുരത്ത് നിന്ന് 516 കി.
ഏഴിലോട് പിൻകോഡ് 670309,
പെരുമ്പ (4 KM), പരിയാരം (5 KM), പയ്യന്നൂർ (6 KM), കൊക്കാനിശ്ശേരി (7 KM), മാടായി (8 KM) എന്നിവയാണ് ഏഴിലോട് അടുത്തുള്ള ഗ്രാമങ്ങൾ.
ഏഴിലോട് കിഴക്കോട്ട് തളിപ്പറമ്പ് ബ്ലോക്ക്, വടക്ക് നീലേശ്വരം ബ്ലോക്ക്, തെക്ക് കണ്ണൂർ ബ്ലോക്ക്, തെക്ക് എടക്കാട് ബ്ലോക്ക് എന്നിവയാൽ ചുറ്റപ്പെട്ടിരിക്കുന്നു.
പയ്യന്നൂർ, പഴയങ്ങാടി, തളിപ്പറമ്പ് എന്നിവയാണ് എഴിലോടിന് സമീപമുള്ള നഗരങ്ങൾ.
ഏഴുവട്ടംകളി
പാലക്കാട് ജില്ലയിൽ ചിറ്റൂർ താലൂക്കിൽ പല്ലശ്ശന ദേശത്തും തത്തമംഗലത്തും പ്രചാരമുള്ള കലാരൂപമാണ് ഇത്.
ഈ അനുഷ്ഠാനപരമായ കല പാണസമുദായക്കാർ കൈകാര്യം ചെയ്യുന്നു.
പതിനെട്ടു വയസ്സു മുതൽ അറുപതു വയസ്സുവരെ പ്രായമുള്ളവർ ഇതിൽ പങ്കെടുക്കും.
കുടകെട്ട്, നെയ്ത്ത്, കൂലിപ്പണി എന്നീ തൊഴിലുകൾ ചെയ്യുന്നവരാണ് ഈ കലാകാരന്മാർ.
പത്തുപേർ ചേർന്നാണ് പ്രദർശനം നടത്തുന്നത്.
കുറഞ്ഞത് ഏഴു പേരെങ്കിലും വേണം.
ഉഗ്രമൂർത്തിയായ കാളിയെ പ്രീതിപ്പെടുത്താൻ ഉദ്ദേശിച്ചുകൊണ്ടുള്ളതാണ് ഈ കല.
താളത്തിനൊപ്പിച്ച് ചുവടുവെച്ചു കളിക്കുന്നു.
വൃത്താകൃതിയിൽ നിന്ന് ഭദ്രകാളിയെ സ്തുതിച്ച് പാട്ടുപാടും.
കളിയിൽ ഏഴ് എടുപ്പുണ്ട്.
അതുകൊണ്ടാണ് ഏഴുവട്ടംകളി എന്നു പറയുന്നത്.
കുളിച്ച് കുറിയിട്ട് അരയിൽ തോർത്തുമുണ്ടു കെട്ടിയാണ് കളി.
സ്ത്രീകളും കളിയ്ൽ പങ്കുചേരാറുണ്ട്.
ചടുലമായ നൃത്തവും ഇടയ്ക്കുണ്ടാകും.
ചെണ്ട, ഇലത്താളം എന്നീ വാദ്യോപകരണങ്ങൾ ഉപയോഗിക്കുന്നു.
രാത്രി ഏഴുമണിക്കും പത്തു മണിക്കും ഇടയ്ക്കുള്ള സമയമാണ് പ്രദർശിപ്പിക്കുക.
കുരുത്തോലകൾ തൂക്കിയ മണ്ഡപം.
മണ്ഡപത്തിൽ ദൈവം ഇത്രയുമാണ് അരങ്ങൊരുക്കൽ.
വലിയ നിലവിളക്കു കത്തിച്ചുവെച്ച് കളി നടത്തുന്നു.
പ്രത്യേക വേഷമില്ല.
കുപ്പായം ഉപയോഗിക്കുക പതിവില്ല.
ചമയവുമില്ല.
ഏഴോം നെൽവിത്ത് ഇംഗ്ലീഷ് വിലാസം https://ml.wikipedia.org/wiki/Ezhome_Rice
വടക്കൻ മലബാറിൽ വികസിപ്പിച്ചെടുത്ത പ്രത്യേകയിനം നെൽവിത്ത്.
കണ്ണൂർ ജില്ലയിലെ ഏഴോംഗ്രാമപഞ്ചായത്തിലെ കൈപ്പാട് മേഖലകളിൽ പരീക്ഷണാർഥം വികസിപ്പിച്ചെടുക്കുകയും വിജയം കൈവരിക്കുകയും ചെയ്ത നെൽവിത്താണ് പിന്നീട് ആ ഗ്രാമത്തിന്റെ പേരിലറിയപ്പെട്ടത്.
ഈ നെൽവിത്തുകളുടെ സാധ്യത, വെള്ളപ്പൊക്ക ഭീഷണിയുള്ള കുട്ടനാടൻ പാടങ്ങളിലും പരിശോധിക്കാൻ മങ്കൊമ്പ് കാർഷിക ഗവേഷണ കേന്ദ്രവും നടപടികൾ തുടങ്ങിക്കഴിഞ്ഞു.
Ezhom paddy cultivation at the Regional Agricultural Institute at Pilicode, Kasaragod Dt പ്രത്യേകത
കേരളത്തിലെ ഉപ്പുവെള്ള നിറഞ്ഞ കൈപ്പാട് പ്രദേശങ്ങളിലും തെക്കൻ കേരളത്തിലെ പൊക്കാളി നിലങ്ങളിലും കൃഷി ചെയ്ത് വിളവുകൊയ്യാൻ സഹായിക്കുന്ന പ്രത്യകയിനം വിത്തിനമാണിത്.
ഇല്ലാതായിക്കൊണ്ടിരിക്കുന്ന പാടശേഖരങ്ങളെ തിരിച്ചു പിടിക്കാനുള്ള ആത്മവിശ്വാസവും ഇത്തരം പുതിയ കണ്ടെത്തലുകളിലൂടെ ലഭിക്കുന്നു.
ഗവേഷണ ലാബുകളിലല്ല, പാടത്ത് തന്നെയായിരുന്നു ഇതിന്റെ പരീക്ഷണം നടന്നത് എന്നതും പ്രാധാന്യമർഹിക്കുന്നു.
ഇനങ്ങൾ ഏഴോം - 1 ഹെക്ടറിന് ശരാശരി 3.4 ടൺ വിളവ് നല്കും.
ഏഴോം - 2 ഹെക്ടറിന് ശരാശരി 3.4 ടണ്ണും.
ഇതിന്റെ കതിരുകൾ ഒടിഞ്ഞുവീഴില്ല.
നെന്മണികൾ ഉതിർന്നുവീഴില്ല.
ചോറിന് നാടൻ ഇനത്തിന്റെ അതേ രുചി തന്നെ.
10 വർഷത്തോളം നീണ്ട പരീക്ഷണ നിരീക്ഷണങ്ങളിലൂടെയായിരുന്നു ഈ കണ്ടെത്തൽ.
പന്നിയൂർ കുരുമുളക് കേന്ദ്രത്തിലെ ഗവേഷകയും ഇപ്പോൾ പടന്നക്കാട് കാർഷിക കോളേജിലെ അധ്യാപികയുമായ ഡോ.ടി.വനജയുടെ പരിശ്രമങ്ങളാണ് 'ഏഴോ'മിന്റെ പിറവിക്ക് പിന്നിൽ.
കണ്ണൂരിൽ പഴയങ്ങാടി, ഏഴോം ഭാഗങ്ങളിൽ കൈപ്പാട് നിലങ്ങൾ ഏറെയുണ്ട്.
കുതിര് , ഓർക്കയമ എന്നീ വിത്തുകളാണ് കൈപ്പാടുകളിൽ ഉപയോഗിച്ചിരുന്നത്.
ഇവക്ക് ഉത്പാദനം വളരെക്കുറവായതിനാലായിരുന്നു പുതിയ പരീക്ഷണങ്ങൾ നടത്തേണ്ടി വന്നത്.
പന്നിയൂർ കുരുമുളക് ഗവേഷണ കേന്ദ്രത്തിന്റെ മേൽനോട്ടത്തിൽ വികസിപ്പിച്ച ഏഴോം - 1, ഏഴോം - 2 നെൽവിത്തിനങ്ങളെക്കുറിച്ച് അന്താരാഷ്ട്ര ശാസ്ത്ര മാസികകളായ കറന്റ് സയൻസും നേച്ചറും ബ്രസീലിലെ ശാസ്ത്ര മാസികയായ 'അറോസ് ബ്രസീലിയെറോ'യും ഫീച്ചറുകൾ കൊടുത്തു.
കൈപ്പാട് അവലംബം
ഏഴിലം‌പാല ഇംഗ്ലീഷ് വിലാസം https://ml.wikipedia.org/wiki/Alstonia_scholaris
മലപ്പുറം ജില്ലയിലെ പൊന്നാനി യിൽ മാതൃ ശിശു ആശുപത്രിവളപ്പിലെ ഏഴിലം‌പാല.
ഇന്ത്യൻ ഉപഭൂഖണ്ഡത്തിലും തെക്കുകിഴക്കൻ ഏഷ്യയിലും കാണപ്പെടുന്ന ഉഷ്ണമേഖലാ നിത്യഹരിതവൃക്ഷമാണ്‌ ഏഴിലംപാല .
( ശാസ്ത്രീയനാമം : Alstonia scholaris ) .
30 മീറ്ററോളം ഉയരം വയ്ക്കുന്ന ഈ മരം 200 മീറ്റർ മുതൽ 700 മീറ്റർ വരെ ഉയരമുള്ള നിത്യഹരിതവനങ്ങളിലും അർദ്ധനിത്യഹരിതവനങ്ങളിലും കാണുന്നു.
ഇതിന്റെ ഇലകൾക്ക് ഏഴ് ഇതളുകൾ ഉള്ളതിനാൽ ആണ് ഏഴിലംപാല എന്ന പേർ കിട്ടിയത്.
ഐതിഹ്യങ്ങളിലും മറ്റും, യക്ഷിയുമായി ഈ പാലയെ ബന്ധിപ്പിക്കാറുണ്ട്.
അപ്പോസൈനേസീ (Apocynaceae) എന്ന സസ്യ കുടുംബത്തിലെ അംഗമാണ് ഏഴിലം പാല.
ഇന്ത്യയിൽ മാത്രമല്ല ആഫ്രിക്ക , മധ്യ അമേരിക്ക, ന്യൂസിലാന്റ് , ആസ്ട്രേലിയ തുടങ്ങിയ പ്രദേശങ്ങളിലും പാലയുടെ സാന്നിധ്യമുണ്ട്.
നിത്യ ഹരിത വനങ്ങളിലെ സജീവ സാന്നിധ്യമാണ് പാലമരങ്ങൾ .
ഏഴിലംപാല , യക്ഷിപ്പാല , ദൈവപ്പാല, കുടപ്പാല, കുരുട്ടു പാല തുടങ്ങി കേരളത്തിൽ അങ്ങോളം ഇങ്ങോളം പാലകൾക്ക് അനവധി നാമധേയങ്ങൾ ഉണ്ട്.
ആംഗലേയത്തിൽ ഇതിനു ഡെവിൾ ട്രീ എന്നും പേര് .
ഏഴിലം പാല
ആയുർവേദത്തിൽ വാത, പിത്ത രോഗങ്ങൾക്കും , തൊലി, മലേറിയ , അൾസർ , അപസ്മാരം , ദഹനക്കുറവ് .
പനി , തുടങ്ങിയ രോഗങ്ങൾക്ക് പാലയുടെ ഇല,തൊലി, പാലക്കറ ഇവ ഉപയോഗിക്കാറുണ്ട്.
മരത്തിന്റെ ഉണങ്ങിയ തൊലി മലേറിയ ബാധിച്ചവരുടെ പനി ക്രമമായി കുറക്കാൻ ഉപയോഗിക്കുന്നു.
ഇതു് ത്വക് രോഗങ്ങൾക്കു് മരുന്നായും ഉപയോഗിക്കുന്നു.
അമൃതാരിഷ്ടം , മഹാ തിക്തക ഘൃതം, മഹൽ പഞ്ചഗവ്യ ഘൃതം എന്നിവയിലെ ഒരു ഘടകമാണ്‌.
ത്രിദോഷഘ്നമാണ്‌.
മലമ്പനിയ്ക്ക്  ക്വയിനയ്ക്ക് പകരമായി ഉപയോഗിക്കാം, എന്നാൽ ക്വയിനയുടെ ദോഷങ്ങളുമില്ല.
ഇലയും തൊലിയും കൊണ്ടുള്ള കഷായവും ചൂർണ്ണവും  ദഹനശക്തി കൂട്ടാനും രക്ത ശുദ്ധിയ്ക്കും മലബന്ധത്തിനും ഉദര ശൂലകൾക്കും നല്ലതാണ്‌.
പൂവ് പൊടിച്ച് മൂക്കിൽ വലിച്ചാൽ തലവേദന മാറും.
പല്ലിൽ ദ്വാരം വീണുള്ള വേദനയ്ക്ക് ഇല പൊട്ടിച്ചാൽ വരുന്ന പാല്‌ ദ്വാരത്തിൽ ഒഴിച്ചാൽ മതി.
വില്യം ബോറിക്.
എം.ഡി.യുടെ  ഹോമിയൊപ്പതിൿ മെറ്റീരിയ മെഡിക്കയിൽ ഏഴിലം പാലയെ പറ്റി പ്രതിപാദിച്ചിട്ടുണ്ട്.
തൊലി, കറ സാമൂഹികസാന്നിദ്ധ്യം
പാലകളിൽ യക്ഷികളും ഗന്ധർവന്മാരും വസിക്കുന്നുണ്ടെന്നൊരു വിശ്വാസമുണ്ട്.
പലപ്പോഴും ഈ വിശ്വാസത്തിന്റെ തുടർച്ചയായി സാഹിത്യരൂപങ്ങളിലും പാലയുടെ സാന്നിദ്ധ്യം കാണാം.
ചലച്ചിത്രഗാനങ്ങളിൽ ആകട്ടെ ഏഴിലംപാല ആവർത്തിച്ചു പ്രത്യക്ഷപ്പെട്ടിരിക്കുന്നതു കാണാം.
ചിത്രങ്ങൾ ഏഴിലംപാലയുടെ തടി ഏഴിലം പാലയുടെ ഇല ഏഴിലം പാലയുടെ കായ ബേക്കൽ കോട്ടയിൽ നിൽക്കുന്ന ഏഴിലംപാല മടിക്കൈ അമ്പലത്തുകരയിൽ നിൽക്കുന്ന ഭീമാകാരമായ ഏഴിലംപാല ഏഴിലംപാല ഒരു രാത്രി ദൃശ്യം - മടിക്കൈ അമ്പലത്തുകരയിൽ നിന്ന്.
ഏഴിലം പാല ഏഴിലം പാല ഏഴിലം പാലയുടെ ഇലകൾ ഏഴിലം പാലയുടെ തൈ, തൃശ്ശൂരിൽ അവലംബം ↑ ↑ Medicinal Plants- SK Jain, Natioanl Book Trust, India ↑ വൈദ്യരത്നം പി.ടി, കൃഷ്ണൻ നമ്പ്യാർ - ഔഷധം ( പേജ് 13, പുസ്തകം11 ലക്കം9) 1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Alstonia scholaris എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Alstonia scholaris എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഏഴുചെകിള സ്രാവ് ഇംഗ്ലീഷ് വിലാസം https://ml.wikipedia.org/wiki/Heptranchias_perlo
ആഴകടലിൽ കാണുന്ന ഒരു സ്രാവിനമാണ് ഏഴുചെകിള സ്രാവ് അഥവാ ഷാർപ്നോസ് സെവൻഗിൽ സ്രാവ് .
ഇതിന്റെ ശാസ്ത്രീയനാമം: Heptranchias perlo എന്നാണ് .
മുതുകിൽ ഒരു ചിറക്ക് മാത്രം ഉള്ളത് കൊണ്ട് വൺ ഫിൻ ഡ് ഷാർക്‌ എന്നും അറിയുന്നു.
1.4 മീറ്റർവരെ നീളം വെക്കുന്ന സ്രാവ് ആണ് ഇവ  .
പൊതുവെ ഇരുണ്ട ചാര നിറത്തിലും, തവിട്ടു കലർന്ന ചാരനിരത്തിൽ കാണുന്ന ഇവയുടെ അടിഭാഗം സാധാരണ സ്രാവുകളിൽ കാണുന്ന പോലെ തന്നെ ഇളം വെള്ള നിറമാണ്.
ആഴകടൽ വാസിയായ ഇവ  300  മുതൽ 600  മീറ്റർ വരെ ആഴത്തിലാണ് സാധാരണ കാണുന്നത്, ചില അവസരങ്ങളിൽ 1000 മീറ്റർ താഴ്ചയിൽ വരെ ഇവയെ കണ്ടെത്തിയിട്ടുണ്ട് .
മിക്ക ഉഷ്ണ മേഖല കടലുകളിലും കാണുന്ന ഇവയെ പസിഫിക് സമുദ്രത്തിൽ മാത്രം കണ്ടിട്ടില്ല.
കടലിനടിയിൽ കാണുന്ന പർവ്വതങ്ങളിലും മറ്റുമാണ് ഇവയുടെ സ്ഥിരം വാസസ്ഥലം .
പുരാതന സ്രാവുകളുടെ കുടുംബമായ പെട്ട ഇവ ഡാനിയൻ കാലം (അന്ത്യ ക്രിറ്റേഷ്യസ്)  മുതൽ ഉള്ളതും ചുരുക്കം മാത്രമായ മാറ്റങ്ങൾ വന്നിട്ടുള്ളതുമായ സ്രാവാണ് .
ഏഴു രാത്രികൾ ഇംഗ്ലീഷ് വിലാസം https://ml.wikipedia.org/wiki/Ezhu_Rathrikal
കണ്മണി ഫിലിംസിനുവേണ്ടി ബാബു സേഠ് നിർമിച്ച മലയാളചലച്ചിത്രമാണ് ഏഴു രാത്രികൾ .
കാലടി ഗോപി രചിച്ച ഏഴുരാതികൾ എന്ന നാടകത്തെ ആസ്പദമാക്കി അദ്ദേഹം തന്നെ കഥയും തിരക്കഥയും സംഭാഷണവു എഴുതിയ ഈ ചിത്രം രാമു കാര്യാട്ടാണ് സംവിധനം നിർവഹിച്ചത്.
കണ്മണി ഫിലിംസ് വിതരണചെയ്ത ഈ ചിത്രം 1968 ഓഗസ്റ്റ് 30-ന് കേരളത്തിൽ പ്രദർശിപ്പിച്ചു.
അഭിനേതാക്കൾ ആലുംമൂടൻ നെല്ലിക്കോട് ഭാസ്കരൻ ചാച്ചപ്പൻ ഗോവിന്ദങ്കുട്ടി ജെ.സി. ക്കുറ്റിക്കാട് ഷിഹാബ് മാസ്റ്റർ പ്രമോദ് കമലമ്മ കമലാദേവി ലത രാധാമണി കെ.ആർ. രാജം ജിക്കി കെടാമംഗലം അലി കുട്ടൻ പിള്ള രാഘവ മേനോൻ അരവിന്ദൻ കടുവാക്കുളം ആന്റണി പിന്നണിഗായകർ കെ.ജെ. യേശുദാസ് പി.ബി. ശ്രീനിവാസ് പി. ലീല കെ.പി. ഉദയഭാനു സി.ഒ. ആന്റോ ലത ശ്രീലത അണിയറപ്രവർത്തകർ നിർമ്മാണം - ബാബു സംവിധാനം - രാമു കാര്യാട്ട് സംഗിതം - സലിൽ ചൗധരി, ശാന്ത പി നായർ കഥ, തിരക്കഥ, സംഭാഷണം - കാലടി ഗോപി ചിത്രസംയോജനം - കെ.ഡി. ജോർജ്ജ് കലാസംവിധാനം - എസ്. കൊന്നനാട്ട് ഛായഗ്രഹണം - കമൽ ബോസ് ദിസൈൻ - എസ്.എ. നായർ ഗാനങ്ങൾ സംഗീതം - സലിൽ ചൗധരി , ശാന്ത പി. നായർ ഗനരചന - വയലാർ രാമവർമ്മ ക്ര.
ഗാനം ആലാപനം 1 കാടാറുമാസം നാടാറുമാസം കെ ജെ യേശുദാസ് 2 പഞ്ചമിയോ പൗർണ്ണമിയോ പി ലീല 3 രാത്രി രാത്രി യുഗാരംഭ പി ബി ശ്രീനിവാസ്, ക്കൊറസ് 4 കാക്കക്കറുമ്പികളേ കെ ജെ യേശുദാസ്, കെ പി ഉദയഭാനു, പി ലീല, ലതാ രാജു, ശ്രീലത 5 മക്കത്തു പോയ്‌വരും ലതാ രാജു അവലംബം പുറത്തേക്കുള്ള കണ്ണികൾ ദി ഹിന്ദുവിൽ നിന്ന് Archived 2013-06-29 at Archive.is ഏഴു രാത്രികൾ ഇന്റർനെറ്റ് മൂവി ഡാറ്റാ ബേസിൽ നിന്ന് ഏഴു രാത്രികൾ ചലച്ചിത്രംകാണാൻ ഏഴുരാത്രികൾ (1968)
ആറളം വന്യജീവി സംരക്ഷണകേന്ദ്രം ഇംഗ്ലീഷ് വിലാസം https://ml.wikipedia.org/wiki/Aralam_Wildlife_Sanctuary
കേരളത്തിന്റെ വടക്കേയറ്റത്തുള്ള വന്യജീവിസങ്കേതമാണ് ആറളം വന്യജീവി സംരക്ഷണ കേന്ദ്രം .
കണ്ണൂർ ജില്ലയിൽ , തലശ്ശേരിയിൽ നിന്നും 35 കിലോമീറ്റർ അകലെയും കണ്ണൂർ നഗരത്തിൽനിന്നും 60 കിലോമീറ്റർ അകലെയുമായാണ്‌ സ്ഥിതി ചെയ്യുന്നത്.
കേരളത്തിലെ ഒരു ചെറിയ വന്യജീവിസങ്കേതമായ ഇതിന്റെ വിസ്തൃതി, 55 ചതുരശ്ര കിലോമീറ്ററാണ്.
വന്യജീവിസങ്കേതത്തിൽ ആന , കാട്ടുപോത്ത് , മ്ലാവ് , കേഴമാൻ , കാട്ടുപന്നി , കാട്ടുനായ് , കടുവ , വിവിധ തരം കുരങ്ങുകൾ, കുട്ടിതേവാങ്ക് തുടങ്ങിയവയുണ്ട്.
1984 ൽ ആണ് ഈ വന്യജീവിസങ്കേതം രൂപികരിക്കപ്പെട്ടത് .
ആറളം വന്യജീവി സങ്കേതത്തിന്റെ വൈൽഡ് ലൈഫ് വാർഡന്റെ കാര്യാലയം സ്ഥിതിചെയ്യുന്നത് സമീപ പട്ടണമായ ഇരിട്ടിയിലാണ് .
വളപട്ടണം പുഴയുടെ പ്രധാന നീർച്ചാലായ ചീങ്കണ്ണിപ്പുഴ , ബാവലിപ്പുഴ എന്നിവയുൾപ്പെടെ നിരവധി ചെറുതും വലുതുമായ അരുവികളും തോടുകളും ഈ വന്യജീവിസങ്കേതത്തിനുള്ളിലൂടെയും അതിരുകളിലൂടെയും ഒഴുകിയിറങ്ങുന്നു.
വടക്ക് കർണ്ണാടകസംസ്ഥാനത്തിലെ വനങ്ങൾ, കിഴക്ക് വയനാട് ജില്ലയിലെ വനങ്ങൾ, തെക്ക് ആറളം കൃഷിത്തോട്ടം, ചീങ്കണ്ണിപ്പുഴയും, പടിഞ്ഞാറ് ആറളം ഫാം എന്നിവയാണ് അതിരുകൾ.
40-45 മീറ്റർ വരെ ഉയരമുള്ള വൃക്ഷങ്ങളുടെ മേല്ത്തട്ട്,15-30 മീറ്റർ വരെ ഉയരമുള്ള മധ്യനിര, ചെറുവൃക്ഷങ്ങളും കുറ്റിച്ചെടികളും നിറഞ്ഞ ഭൂനിരപ്പിനോട് ചേർന്ന അടിക്കാടുകൾ എന്നിവയോടു കൂടിയ സമൃദ്ധമായ കാടുകൾ ഇവിടത്തെ പ്രത്യേകതയാണ്.
ഡിസംബർ-ജനവരി മാസങ്ങളിൽ നടക്കുന്ന ആൽബട്രോസ് ശലഭങ്ങളുടെ ദേശാടനം ശലഭ നിരീക്ഷകരുടെയും ജന്തുശാസ്ത്രജ്ഞരുടെയും പ്രത്യേക ശ്രദ്ധ ആകർഷിക്കുന്നു.
ചീങ്കണ്ണിപ്പുഴയുടെ തീരത്തുകൂടെ ആയിരകണക്കിന് ശലഭങ്ങളാണ് ഈ കാലത്ത് കടന്നുപോകുന്നത്.
ഇവ കുടക്മല നിരകളിൽ നിന്നും പുറപ്പെട്ട് വയനാടൻ കാടുകൾ വഴി കടന്നുപോകുന്നതായാണ് രേഖപ്പെടുത്തിയിട്ടുള്ളത്.
ഒരു മിനുട്ടിൽ 40 മുതൽ 140 വരെ ആൽബട്രോസ്സ് ശലഭങ്ങൾ പുഴയോരത്തുകൂടെ കടന്നു പോയതായി രേഖപ്പെടുത്തിയിട്ടുണ്ട്.
കേരള വനംവകുപ്പിന്റെയും മലബാർ നാച്ച്വറൽ ഹിസ്റ്ററി സൊസൈറ്റിയുടെയും മേൽനോട്ടത്തിൽ 2012 മാർച്ച് 11 -ന് പൂർത്തിയായ പതിമൂന്നാമത് കണക്കെടുപ്പിൽ പുതിയ ഒരിനം ഉൾപ്പെടെ 150 പക്ഷി ജാതികളെ ഇവിടെ നിന്നും കണ്ടെത്തി.
പുതുതായി കണ്ടെത്തിയത് ചരൽക്കുരുവി എന്ന ഒരിനത്തെയാണ്.
കേരളത്തിൽ അപൂർവമായ പാണ്ടൻ വേഴാമ്പലിനെയും കണക്കെടുപ്പിൽ നാലു പ്രദേശത്തു നിന്നും കണ്ടെത്തി.
ഈ സർവ്വേയിൽ ചരൽക്കുരുവിയെക്കൂടി കണ്ടെത്തിയതോടെ ഇവിടെ നിന്നും കണ്ടെത്തിയ ആകെ പക്ഷിജാതികളുടെ എണ്ണം 237 ആയി നിജപ്പെടുത്തി .
അവലംബം Aralam Wildlife Sanctuary എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
11°55′19″N 75°47′28″E ﻿ / ﻿ 11.922037°N 75.790979°E ﻿ / 11.922037; 75.790979
ആറന്മുള ഹരിഹരപുത്രൻ ഇംഗ്ലീഷ് വിലാസം https://ml.wikipedia.org/wiki/Aranmula_Hariharaputhran
മലയാളത്തിലെ നിരവധി ശാസ്ത്രരചനകളുടെ കർത്താവും സർവ്വ വിജ്ഞാനകോശം മുൻ എക്‌സിക്യുട്ടീവ് എഡിറ്ററുമാണ് ഡോ. ആറന്മുള ഹരിഹരപുത്രൻ .
സംസ്ഥാന ശാസ്ത്ര സാങ്കേതിക പരിസ്ഥിതി കൗൺസിലിന്റെ 2013-ലെ ശാസ്ത്രവിഷയത്തെ ആഴത്തിൽ പ്രതിപാദിക്കുന്ന ഗ്രന്ഥത്തിനുള്ള ശാസ്ത്ര സാഹിത്യ പുരസ്‌കാരം നേടി.
കൃതികൾ വിചിത്രജീവികൾ വിസ്മയജീവികൾ ജീവശാസ്ത്രത്തിന്റെ കഥ പുരസ്കാരങ്ങൾ സംസ്ഥാന ശാസ്ത്ര സാങ്കേതിക പരിസ്ഥിതി കൗൺസിലിന്റെ 2013-ലെ ശാസ്ത്ര സാഹിത്യ പുരസ്‌കാരം (2013) അവലംബം ↑
ആറളം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Aralam_Gramapanchayath
11°59′57″N 75°45′50″E ﻿ / ﻿ 11.999220°N 75.764010°E ﻿ / 11.999220; 75.764010
കണ്ണൂർ ജില്ലയിൽ ഇരിട്ടി താലൂക്കിൽ സ്ഥിതിചെയ്യുന്ന ഗ്രാമപഞ്ചായത്താണ് ആറളം ഗ്രാമപഞ്ചായത്ത് .
ഈ ഗ്രാമപഞ്ചായത്ത് പേരാവൂർ നിയമസഭാമണ്ഡലത്തിലാണ്‌ ഉൾപ്പെടുന്നത്.
1955-ലാണ്‌ ആറളം പഞ്ചായത്ത് ബോർഡ് നിലവിൽ വന്നത്, 1977 ഫെബ്രുവരിയിൽ ആറളം പഞ്ചായത്തിനെ ആറളം ഗ്രാമപഞ്ചായത്ത്, അയ്യൻകുന്ന് എന്നിങ്ങനെ രണ്ടായി വിഭജിച്ചു.
അതിരുകൾ വടക്ക്: അയ്യൻകുന്ന് , വെമ്പുഴ പടിഞ്ഞാറ്: പായം ഗ്രാമപഞ്ചായത്ത് തെക്ക്: കണിച്ചാർ , ബാവലി-ആറളം പുഴ കിഴക്ക്: അയ്യൻകുന്ന് , കേളകം ഭൂപ്രകൃതി
ഭൂപ്രകൃതിയനുസരിച്ച് പഞ്ചായത്തിനെ ഉയർന്ന സമതലങ്ങൾ, ഇടത്തരം ചെരിവുകൾ, ചെറിയ ചെരിവുകൾ, താഴ്വര, നിരപ്പുപ്രദേശം, വയലുകൾ എന്നിങ്ങനെ തരംതിരിക്കാം.
ചരൽമണ്ണ്, മണൽമണ്ണ്, ചെങ്കൽമണ്ണ്, കറുത്ത മണ്ണ് എന്നിവയാണ്‌ പഞ്ചായത്തിലെ പ്രധാന മണ്ണിനങ്ങൾ.
ബാവലി , ആറളം , വെമ്പുഴ , ഇരുഴി എന്നീ പുഴകൾ ഈ പഞ്ചായത്തിലൂടെ ഒഴുകുന്നു.
ആറളം ഫാം , ആറളം വന്യജീവി സംരക്ഷണ കേന്ദ്രം എന്നിവയാണ്‌ പ്രധാന വിനോദസഞ്ചാരകേന്ദ്രങ്ങൾ.
സ്ഥിതിവിവരക്കണക്കുകൾ വിസ്തീർണ്ണം(ച.കി.മി) വാർഡുകൾ ആകെ ജനസംഖ്യ ആകെ പുരുഷന്മാർ ആകെ സ്ത്രീകൾ ജനസാന്ദ്രത സ്ത്രീ പുരുഷ അനുപാതം ആകെ സാക്ഷരത സാക്ഷരരായ പുരുഷന്മാർ സാക്ഷരരായ സ്ത്രീകൾ 77.93 16 24195 12250 11945 310 975 89.57 92.41 86.65 ഗ്രാമ പഞ്ചായത്ത് വാർഡുകൾ
സിപിഎം ഭരണത്തിൽ ശ്രീ രാജേഷ് ആണ് പഞ്ചായത്ത് പ്രസിഡന്റ്.
ആറളം ഗ്രാമപഞ്ചായത്തിൽ 17 വാർഡുകളാണുള്ളത്.
എടൂർ മാഞ്ചുവട് കുടുമങ്ങാട് ചതിരൂർ വിയറ്റ്‌നാം(ആറളം) ആറളം ഫാം കീഴ്‌പള്ളി വെളിമാനം അമ്പലക്കണ്ടി വീർപ്പാട് ഉരുപ്പുംകുണ്ട് കല്ലറ(ആറളം) ചെടിക്കുളം പെരുംപഴശ്ശി ആറളം പൂതക്കുണ്ട് കൂട്ടക്കളം തിരഞ്ഞെടുപ്പുഫലങ്ങൾ
2010- സെപ്റ്റംബർ 28-ന്‌ നടന്ന തെരഞ്ഞെടുപ്പിൽ തെരഞ്ഞെടുക്കപ്പെട്ട അംഗങ്ങൾ നമ്പർ വാർഡ് മെമ്പർ പാർട്ടി 1 എടൂർ കരുണാകരൻ പുതുശ്ശേരി ഐ.എൻ.സി 2 മാഞ്ചുവട് വി.റ്റി.
തോമസ് ഐ.എൻ.സി 3 കുണ്ടുമാങ്ങോട് ലിസ്സി ജോണ് ഐ.എൻ.സി 4 ചതിരൂർ ജോര്ജ് എ.കെ ഐ.എൻ.സി 5 വിയറ്റ്നാം എ.എം തോമസ് സി.പി.ഐ (എം) 6 ആറളം ഫാം റെയ്ഹാനത്ത് പാന്വലത്ത് എം.എൽ 7 കീഴ്പള്ളി ദേവിക കൃഷ്ണൻ സി.പി.ഐ 8 വെളിമാനം സോളി ജോയി കെ.സി (ജെ) 9 അബലക്കണ്ടി അരവിന്ദാക്ഷൻ.
കെ ഐ.എൻ.സി 10 വീർപ്പാട് ബേബി ജോൺ സി.പി.ഐ (എം) 11 ഉരുപ്പുംകുണ്ട് ജെയ്സൺ ജീരകശ്ശേരി കെ.സി (എം) 12 കല്ലറ ലീലാമ്മ തുണ്ടത്തിൽ ഐ.എൻ.സി 13 ചെടിക്കുളം ഷിജി നടുപ്പറന്വിൽ ഐ.എൻ.സി 14 പെരുമ്പഴശ്ശി പി.വി കുഞ്ഞിക്കണ്ണൻ സി.പി.ഐ (എം) 15 ആറളം വസന്ത കെ.കെ സി.പി.ഐ (എം) 16 പൂതക്കുണ്ട് അജിത ദിലീപ് സി.പി.ഐ (എം) 17 കൂട്ടക്കളം കെ.ജെ. ഫിലോമിന സി.പി.ഐ (എം) ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക അവലംബം 1 2 കേരള സർക്കാർ തദ്ദേശസ്വയം ഭരണ വകുപ്പ് -ആറളം ഗ്രാമപഞ്ചായത്ത് 1 2 കേരള സർക്കാർ തദ്ദേശസ്വയം ഭരണ വകുപ്പ് -ആറളം ഗ്രാമപഞ്ചായത്തിന്റെ വിവരണം ↑ കേരള സർക്കാർ തദ്ദേശസ്വയം ഭരണ വകുപ്പ് -ആറളം ഗ്രാമപഞ്ചായത്തിന്റെ ചരിത്രം ↑ കേരള സർക്കാർ തദ്ദേശസ്വയം ഭരണ വകുപ്പ് -ആറളം ഗ്രാമപഞ്ചായത്തിലെ വാർഡുകൾ ↑ http://www.nationmaster.com/encyclopedia/Local-Body-Election-in-Kerala%5Bപ്രവർത്തിക്കാത്ത+കണ്ണി%5D ↑ കേരള ഇലക്ഷൻ കമ്മീഷൻ -കണ്ണൂർ ജില്ലയിലെ പ്രദേശിക തിരഞ്ഞെടുപ്പുഫലങ്ങൾ
ആറന്മുള ശ്രീ പാർത്ഥസാരഥിക്ഷേത്രം ഇംഗ്ലീഷ് വിലാസം https://ml.wikipedia.org/wiki/Aranmula_Parthasarathy_Temple
കേരളത്തിലെ ഏറ്റവും പഴക്കം ചെന്ന ക്ഷേത്രങ്ങളിലൊന്നാണ് ആറന്മുള ശ്രീ പാർത്ഥസാരഥി ക്ഷേത്രം .
പത്തനംതിട്ട ജില്ലയിലെ ആറന്മുളയിൽ പുണ്യനദിയായ പമ്പാനദിയുടെ തീരത്താണ് ഈ ക്ഷേത്രം സ്ഥിതി ചെയ്യുന്നത്.
ത്രിമൂർത്തികളിൽ ഒരാളും  പരബ്രഹ്മനുമായ ഭഗവാൻ മഹാവിഷ്ണുവാണ് ഈ ക്ഷേത്രത്തിലെ മുഖ്യ പ്രതിഷ്ഠ.
എന്നിരുന്നാലും ഭഗവാന്റെ ഒൻപതാമത്തെ അവതാരമായ ശ്രീകൃഷ്ണന്റെ പേരിലാണ് ഈ ക്ഷേത്രത്തിന്റെ പ്രസിദ്ധി.
ചതുർബാഹു പ്രതിഷ്ഠ ആണ്.
സമാനമായ പ്രതിഷ്ഠ ഗുരുവായൂർ ക്ഷേത്രത്തിലും കാണാം.
തിരുവാറന്മുളയപ്പൻ എന്ന്‌ ഇവിടുത്തെ ഭഗവാൻ അറിയപ്പെടുന്നു.
കേരളത്തിലെ ഏറ്റവും പേരുകേട്ട അഞ്ച് ശ്രീകൃഷ്ണക്ഷേത്രങ്ങളിലൊന്നാണിത്.
ആറടിയിലധികം ഉയരം വരുന്ന വിഗ്രഹം, തന്റെ ഭക്തനായ അർജ്ജുനന് വിശ്വരൂപം കാണിച്ചുകൊടുക്കുന്ന സങ്കല്പത്തിലാണ് പ്രതിഷ്ഠിയ്ക്കപ്പെട്ടിരിയ്ക്കുന്നത്.
കേരളത്തിലെ ശ്രീകൃഷ്ണക്ഷേത്രങ്ങളിൽ ഏറ്റവും വലിയ പ്രതിഷ്ഠ ഉള്ളത് ആറന്മുളയിലാണ്.
ക്ഷേത്രം ആറന്മുള പഞ്ചായത്തിലും ക്ഷേത്ര മുൻഭാഗം മല്ലപ്പുഴശ്ശേരി പഞ്ചായത്തിലുമാണ് .
ആഗ്രഹസാഫല്യത്തിനായി നടത്തുന്ന ആറന്മുള വള്ളസദ്യ ഇവിടത്തെ പ്രധാന വഴിപാടാണ്.
തിരുവോണത്തോണിയും, അഷ്ടമിരോഹിണി വള്ളസദ്യയും ആറന്മുള ഉത്രട്ടാതി വള്ളംകളിയും ഇവിടത്തെ പ്രധാന പരിപാടികളാണ്.
ആറന്മുള കണ്ണാടി പ്രശസ്തമാണ്.
എല്ലാ വർഷവും ശബരിമലയിലെ അയ്യപ്പ പ്രതിഷ്ഠയിൽ  ചാർത്താനുള്ള തങ്ക അങ്കിയും വഹിച്ചുകൊണ്ടുള്ള ഘോഷയാത്ര ആരംഭിക്കുന്നത് ഈ ക്ഷേത്രത്തിൽ നിന്നാണ്.
ഓണാഘോഷത്തോടനുബന്ധിച്ചുള്ള പ്രശസ്തമായ ആറന്മുള വള്ളംകളി നടക്കുന്നത് ഇവിടെയാണ്.
പതിനെട്ടാം നൂറ്റാണ്ടിലെ ചിത്രകാരൻമാർ വരച്ച നിരവധി ചുമർചിത്രങ്ങളും ക്ഷേത്രത്തിൽ കാണാം.
ചതുർബാഹുവായ  മഹാവിഷ്ണുവിന്റേതാണ് ആറന്മുള വിഗ്രഹം.
കുരുക്ഷേത്രയുദ്ധത്തിൽ വച്ച് ഗീതോപദേശത്തിനിടയിൽ അർജ്ജുനനു കാണിച്ചുകൊടുത്ത് വിശ്വരൂപത്തിന്റെ നിലയിലാണെന്നു വിഗ്രഹമെന്നാണ് വിശ്വാസം.
ആറന്മുള ക്ഷേത്രം നിർമ്മിച്ചതും അർജ്ജുനൻ തന്നെയാണ് എന്ന് പറയപ്പെടുന്നു.
യുദ്ധക്കളത്തിൽ നിരായുധനായ കർണ്ണനെ കൊന്നതിലുള്ള പാപഭാരം തീർക്കാനാണ് അർജുനൻ ഈ ക്ഷേത്രം നിർമ്മിച്ചത് എന്നാണ് ഐതിഹ്യം.
എന്നാൽ ഈ വിഗ്രഹം ആദ്യം പ്രതിഷ്ഠിച്ചിരുന്നത് നിലയ്ക്കൽ എന്ന സ്ഥലത്തായിരുന്നു എന്നും കഥയുണ്ട്.
ഈ സ്ഥലത്തേക്ക് എത്തിച്ചേരുന്ന ഭക്തർക്കും ക്രിസ്ത്യാനികൾ ഉൾപ്പെട്ട നാട്ടുകാരുമടക്കം കാട്ടുജീവികളുടെ ഭീഷണി മുൻ നിർത്തി നിലക്കൽ ഉപേക്ഷിച്ച് കാഞ്ഞിരപ്പള്ളിയിലും കടമ്പനാട്ടും വാസമുറപ്പിച്ചു.
ഇതോടൊപ്പം ആരാധനാമൂർത്തിയേയും ഭക്തർ കൊണ്ടുപോന്നു.
ചാക്കന്മാർ ആറുമുളകൾ കെട്ടിയ ചങ്ങാടത്തിൽ വിഗ്രഹം കൊണ്ട് പോരുന്ന വഴിയിൽ ഇന്ന് ക്ഷേത്രം ഇരിക്കുന്ന സ്ഥലത്തു നിന്നും അല്പം പടിഞ്ഞാറായി തെക്കേക്കരയിൽ ഒരു മാടത്തിൽ വിളക്കു കണ്ട് ചങ്ങാടം അടുപ്പിച്ചു, വിഗ്രഹം അവിടെക്കൊണ്ടു വച്ചു.
വിളക്ക് കണ്ട സ്ഥലത്തിന് ഇന്ന് വിളക്കുമാടം എന്നാണ് പേര്.
വിഗ്രഹം ആറു മുളന്തണ്ടുകളിൽ കൊണ്ടു വന്നതിനാൽ സ്ഥലത്തെ ആറന്മുള എന്നും വിളിക്കുന്നതായാണ് ഐതിഹ്യം.
എന്നാൽ പാർത്ഥസാരഥി ക്ഷേത്രപ്പറ്റി വിവരണമുള്ള പുരാതന കാവ്യമായ തിരുനിഴൽമാല യിൽ  ഈ ഐതിഹ്യത്തെപറ്റിയോ വിഗ്രഹപ്രതിഷ്ഠയെപ്പറ്റിയോ ഉള്ള യാതൊരു സൂചനയും ഇല്ല.
ആറന്മുള ആശാൻ എന്നറിയപ്പെടുന്ന ചെറുകോൽ നെടുമ്പയിൽ കൊച്ചുകൃഷ്ണനാശാൻ രചിച്ച ആറന്മുളവിലാസം ഹംസപ്പാട്ടിൽ ബ്രഹ്മചാരി രൂപമെടുത്ത്, നദിക്കരയിൽ നിന്ന കൃഷ്ണഭഗവാനെ ചാക്കന്മാർ മുളകൾ കെട്ടിയ ചങ്ങാടത്തിൽ കയറ്റി വിളക്കുമാടത്തിൽ എത്തിച്ചു എന്നു വിവരിക്കുന്നു.
വിളക്കുമാടത്തിനടുത്ത്   കീഴ് തൃക്കോവിലിനു തെക്കുഭാഗത്ത് മണ്ണിട്ട് ഉയർത്തിയ സ്ഥലത്ത് ആറന്മുള ക്ഷേത്രം സ്ഥാപിച്ചു എന്നും ആശാൻ വിവരിക്കുന്നു.
ക്ഷേത്രത്തിലേക്ക് മണ്ണെടുത്തു എന്നു കരുതി വന്നിരുന്ന ഒരു കുഴി അടുത്തകാലം വരെ അവിടെ ഉണ്ടായിരുന്നതായും രേഖപ്പെടുത്തിയിട്ടുണ്ട്.
കൊട്ടകൾ തല്ലി മണ്ണുകളഞ്ഞ സ്ഥലം കൊട്ടതട്ടിമാലി എന്നറിയപ്പെട്ടു എന്നും അദ്ദേഹം അഭിപ്രായപ്പെടുന്നു.
ക്ഷേത്രത്തെ കുറിച്ചുള്ള ആദ്യ വിവരണം ലഭിക്കുന്നത്  പ്രാചീന കൃതിയായ നമ്മാഴ്വാരുടെ തിരുവായ്മൊഴിയിൽ നിന്നാണ്.
ദ്രാവിഡവേദമെന്നാണ് ഈ കൃതി അറിയപ്പെടുന്നത്.
എഴാം ശതകത്തിനും എട്ടാം ശതകത്തിനും ഇടക്കാണ് നമ്മാഴ്വാർ ജീവിച്ചിരുന്നതെന്നു കരുതുന്നു.
ക്ഷേത്രത്തിനു അതിനേക്കാൾ ഏറെ പഴക്കവുമുണ്ടെന്ന് ഇകാരണത്താൽ ഊഹിക്കാവുന്നതാണ്.
ആറന്മുള വിലാസം ഹംസപ്പാട്ടിൽ കൊല്ലവർഷം 926 ൽ (ക്രി.വ. 1751) ആറന്മുള ഉൾപ്പെട്ട പ്രദേശം മാർത്താണ്ഡ വർമ്മ മഹാരാജാവ് പിടിച്ചടക്കിയതായും.
തിരുവിതാംകൂർ രാജാക്കന്മാർക്ക് ക്ഷേത്രകാര്യങ്ങളിൽ പ്രത്യേക ശ്രദ്ധയുണ്ടായിരുന്നു.
1751 ൽ മാർത്താണ്ഡവർമ്മയാണ് ക്ഷേത്രത്തിനു ചുറ്റുമതിൽ സ്ഥാപിച്ചത്.
അനിഴം തിരുനാൾ മാർത്താണ്ഡവർമ്മ യുടെ കാലത്ത് പന്ത്രണ്ട് കളഭം ആരംഭിച്ചു.